248. lahka brigada
248. lahka brigada je vojna jedinica koja je tokom rata u Bosni i Hercegovini djelovala u sastavu Drugog korpusa Armije RBiH. Formirana je naredbom komandanta Operativne grupe 6, od Đurđevičkog bataljona i drugih formacija sa tog područja kao 220. lahka brigada. Kasnije je preimenovana u 248. lahku brigadu. Po naređenju Generalštaba, od 247. i 248. lahke brigade 20. aprila 1995. nastaje 240. muslimanska brdska brigada. Zona odgovornosti brigade obuhvatala je područje općine Živinice. Značajniji uspjesi vežu se za odbranu slobodnih teritorija Živinica i susjednih općina.